Návrh
na zrušenie a zmenu znenia niektorých úloh schválených uzneseniami vlády SR  
v rokoch 1997 až 2002

	MP SR predkladá návrh na zrušenie a zmenu znenia nasledovných úloh  prijatých uzneseniami vlády SR za roky 1997 až 2002:
1.  Uznesenie vlády SR č. 684/1997 k aktualizovanej energetickej koncepcii pre Slovenskú republiku do roku 2005 z 30.9.1997 - v rámci časti B. ukladá:
Bod  B.10.  – Predložiť na rokovanie vlády návrh riešenia rozsahu a výšky odplát na úhradu nákladov spojených so správou vodných tokov  
Termín: rok 1998
Zabezpečí: minister pôdohospodárstva
Zdôvodnenie  návrhu na zrušenie: Termín tejto úlohy (31.12.1998) bol zmenený na základe súhlasu predsedu vlády listom č. 2319/1998-S zo 16 12.1998 a listom č. 4070/2001-PV z 26.11.2001 na „do troch mesiacov po prijatí zákona o vodách v NR SR.“.  Na základe citovaného uznesenia bol vypracovaný predmetný návrh, ktorý mal riešiť problematiku spoplatňovania užívania vôd. Tento návrh prerokovalo a schválilo vedenie MP SR 18.4.2002.  Vzhľadom na to, že schválením  zákona č. 184/2002 Z. z. o vodách a o zmene a doplnení niektorých zákonov je už  čiastočne riešená problematika spoplatňovania vôd a v § 78 ods. 1 písm. c) citovaného zákona je uložené vypracovať nariadenie vlády, ktorým sa bude daná problematika riešiť navrhuje sa zrušenie tejto úlohy. V súčasnosti MP SR spolupracuje s MŽP SR na tvorbe nového nariadenia vlády SR o platbách a poplatkoch za užívanie vôd.
2.  Uznesenie vlády SR č. 338/1998 k návrhu opatrení na riešenie ochrany spotrebiteľa z 12.5.1998 - v rámci časti B. ukladá:
Bod B.1 -  	Zabezpečiť prostredníctvom Slovenskej obchodnej inšpekcie a Slovenskej poľnohospodárskej a potravinárskej inšpekcie systematické kontroly kvality a označovania tovaru z dovozu, ktorý je v ponuke na vnútornom trhu súbežne s domácou produkciou
Termín: ihneď a priebežne v r. 1998
Zabezpečí: minister hospodárstva a
minister pôdohospodárstva
Bod B.5 - 	Sprísniť prostredníctvom Slovenskej poľnohospodárskej a potravinárskej inšpekcie a Ústredného kontrolného a skúšobného ústavu poľnohospodárskeho režim kontroly kvality a zdravotnej nezávadnosti ovocia a zeleniny z dovozu; vyžadovať pri dovoze okrem fytosanitárnych osvedčení a certifikátov i potvrdenie o limitoch kontaminantov, škodlivých organizmov, reziduí pesticídov a antipar-zitík; vykonávať monitoring uvedených látok pri dovoze, pri opakovaných nedostatkoch zabezpečiť odoberanie certifikátov podľa schémy OECD
Termín: od 12.5. 1998
Zabezpečí: minister pôdohospodárstva
Zdôvodnenie  návrhu na zrušenie:  V roku 2001 bol NR SR schválený zákon č. 23/2002 Z. z. ktorým sa mení a dopĺňa zákon NR SR č. 152/1995 Z. z. o potravinách v znení neskorších predpisov a o zmene niektorých zákonov. Týmto zákonom bola zrušená Slovenská poľnohospodárska a potravinárska inšpekcia a vytvorený nový orgán potravinového dozoru Štátna veterinárna a potravinová správa SR. Rovnako týmto zákonom bola zrušená vyhláška MP SR č. 36/1997 Z. z. o ohlasovaní výroby potravín, tabakových výrobkov a kozmetických prostriedkov a o podmienkach ich uvádzania do obehu v znení neskorších predpisov, čím bola úplne zrušená predtrhová kontrola (certifikácia) potravín, tabakových výrobkov a kozmetických prostriedkov. Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov novoupravuje pôsobnosť Slovenskej obchodnej inšpekcie i vo vzťahu k orgánom Štátnej veterinárnej a potravinovej správy.
3.  Uznesenie vlády SR č. 779/1999 k návrhu opatrení k Správe o poľnohospodárstve a potravinárstve v SR 1999, Správe o lesnom hospodárstve v SR 1999 a Správe o vodnom hospodárstve v SR 1999 z 13.9.1999   - v rámci časti C. ukladá v bode C.1 - zabezpečovať plnenie: 
a)	Opatrení k  Správe o poľnohospodárstve a potravinárstve v SR 1999
Úloha I.1. - Vypracovať legislatívny zámer návrhu zákona, ktorým sa mení a dopĺňa zákon č. 229/1991 Zb. o  úprave vlastníckych vzťahov k pôde a inému poľnohospodárskemu majetku v znení neskorších predpisov.   									Termín plnenia: rok 2000 
									Zabezpečí: MP SR
Úloha I.2.  - Vypracovať legislatívny zámer návrhu zákona, ktorým sa mení a dopĺňa zákon NR SR č. 181/1995 Z.z. o pozemkových spoločenstvách.                        
Termín plnenia: rok 2000 
									Zabezpečí: MP SR
Zdôvodnenie  návrhu na zrušenie:  Príprava uvedených dvoch noviel zákonov bola podmienená prijatím aktualizácie  „Koncepcie usporiadania pozemkového vlastníctva v SR“. „Návrh zákona, ktorým sa mení a dopĺňa zákon č. 229/1991 Zb. o  úprave vlastníckych vzťahov k pôde a inému poľnohospodárskemu majetku v znení neskorších predpisov“, ktorého cieľom je upraviť lehotu a rozšíriť tituly na uplatnenie reštitučných práv oprávnenými osobami v súlade s PVV SR sa bude zabezpečovať podľa Plánu legislatívnych úloh vlády  SR v roku 2003 (marec). Z novelizáciou zákona č.181/1995 Z.z. o pozemkových spoločenstvách sa zatiaľ nepočíta.
Úloha II.9. -	Pripraviť komplexný systém zdaňovania a spoplatnenia prírodného bohatstva štátu (poľnohospodárska a lesná pôda, vodné zdroje).
Termín: roky2000 - 2001
Zabezpečí: MP SR
Spolupráca: MF SR 
Zdôvodnenie  návrhu na zrušenie:  Ide o komplikovanú problematiku, ktorá zasahuje do viacerých oblastí hospodárstva.  Problematika sa bude riešiť v ďalšom období.
4.	Uznesenie vlády SR č. 100/2000 k analýze súčasného stavu nezamestnanosti          a možnostiam jej riešenia z 23. 2. 2000 – v rámci časti B. ukladá v bode B.2 ministrom plniť opatrenia uvedené v časti III. materiálu:
•	Strednodobé opatrenia:
Úloha 4. (na str. 16) - Vyhodnotiť dopad vecných a legislatívnych opatrení prijatých v roku 1999 na zamestnanosť a na tvorbu pracovných miest 
Termín: marec 2000 a potom každoročne
Zabezpečia: ministri a predsedovia ostatných ústredných orgánov  štátnej správy
Zdôvodnenie  návrhu na zrušenie:  Vláda SR 23. 2. 2000 prerokovala „Analýzu súčasného stavu nezamestnanosti a možnosti jej riešenia“ a uznesením č. 100 uložila:
•	vo všetkých vecných a legislatívnych návrhoch predkladaných na rokovanie vlády uvádzať ako obligatórnu súčasť vyhodnotenie ich dopadu na zamestnanosť a na tvorbu pracovných miest,
•	plniť opatrenia navrhnuté v „Analýze“.
Jedným z týchto opatrení je aj vyššie uvedená úloha.
Uznesením č. 362 z 10. apríla 2002 vláda SR prijala Národný akčný plán zamestnanosti na roky 2002 a 2003 a uložila ministrom zabezpečiť jeho plnenie. Všetky významnejšie rezortné opatrenia, ktoré majú dopad na zamestnanosť, sú obsiahnuté v Harmonograme vecného a časového postupu realizácie opatrení Národného akčného plánu zamestnanosti na roky 2002 a 2003. Ich plnenie sa v zmysle bodu B.4 tohto uznesenia pravidelne vyhodnocuje (v roku 2002 v termíne do 31.10.2002), preto považujeme úlohu z uznesenia vlády SR č. 100/2000 za duplicitnú a navrhujeme jej zrušenie.

5.	Príloha k uzneseniu vlády SR č.720/2000 k Správe o poľnohospodárstve a potravinárstve v SR 2000 z 13.9.2000 - v rámci  časti C. uznesenia vlády ukladá v bode C.3 zabezpečovať  opatrenia na realizáciu koncepcie agrárnej a potravinovej politiky  v roku 2001: 
Úloha A.5. -	Novelizovať zákon NR SR č. 303/1998 Z.z. o zdravotnej starostlivosti   s cieľom zjednotenia používaných pojmov na označovanie prírodných minerálnych stolových vôd s legislatívou EÚ.					  
 Termín: september  2001
									 Zabezpečí: MP SR
     Spolupráca: MZ  SR 
Zdôvodnenie  návrhu na zrušenie: V rámci „Návrhu zákona o prírodných liečivých zdrojoch, prírodných zdrojoch minerálnych stolových vôd a prírodných liečivých kúpeľoch”,  ktorý podľa plánu legislatívnych úloh vlády SR na rok 2001 zabezpečovalo  Ministerstvo zdravotníctva SR bol MP SR uplatnený   návrh na zapracovanie do tohto zákona problematiku zjednotenia používaných pojmov na označovanie prírodných minerálnych stolových vôd s legislatívou EÚ. Uvedený zákon, zatiaľ nebol prijatý v  NR SR a nie je ani v pláne legislatívnych úloh vlády SR na rok 2003.  Gestorom uvedených zákonov je MZ SR.
Úloha B.14. - Zriadiť rizikový fond na úhradu nepoistiteľných škôd katastrofálneho rozsahu v poľnohospodárskej výrobe.                   			
Termín: január  2001
									 Zabezpečí: MP SR
     Spolupráca: MF  SR 
Zdôvodnenie  návrhu na zrušenie: V zmysle Plánu legislatívnych úloh vlády SR na rok 2002 (uzn. vl. SR č. 1203/2001 - v prílohe) sa úloha zabezpečuje pod názvom „Návrh zákona o katastrofickom fonde na úhradu nepoistiteľných škôd v rezorte pôdohospodárstva“ (máj 2002). Listami (naposledy zo dňa 23.11.2002,  č.2640/2002-100)  požiadal minister pôdohospodárstva predsedu vlády o súhlas na predĺženie termínu do konca februára 2003. Podpredseda vlády a minister spravodlivosti SR súhlasil s návrhom na zmenu termínu   listom č. 5067 zo dňa 13.1.2003. 
6.	Príloha k uzneseniu vlády SR č. 721/2000 k Správe o lesnom hospodárstve  v SR 2000 – Opatrenia na realizáciu koncepcie lesníckej politiky  v roku 2001 z 13.9.2000 - v rámci  časti C. uznesenia vlády ukladá v bobe C.2 zabezpečovať  Opatrenia na realizáciu koncepcie lesníckej politiky  v roku 2001: 
Úloha B.4.  - Vypracovať projekty malého a stredného podnikania v LH v rámci rozvoja vidieka a zabezpečiť ich financovanie z domácich a zahraničných zdrojov (SAPARD)
Termín: rok  2001
Zabezpečí: MP SR
Spolupráca: MF SR, MH SR 
Zdôvodnenie  návrhu na zrušenie: MP SR nemôže vypracovávať konkrétne projekty, tie musia pripraviť  a vypracovať príslušné podnikateľské subjekty v LH, ktoré budú žiadať o  podporu z uvedeného programu SAPARD.
7.	Príloha k uzneseniu vlády SR č. 722/2000 k Správe o vodnom hospodárstve v SR 2000 – Opatrenia k Správe o vodnom hospodárstve v SR v roku 2001 z 13.9.2000 - v rámci  časti C. uznesenia vlády ukladá v bobe C.2 zabezpečovať opatrenia k Správe o vodnom hospodárstve v SR roku 2001: 
Úloha B.2  - Návrh riešenia rozsahu a výšky platieb a náhrad za tovary a činnosti vo vodnom hospodárstve
Termín: do 3 mesiacov po prijatí zákona NR SR o vodách
Zabezpečí: MP SR
            Spolupráca: MF  SR, MH SR 
Zdôvodnenie  návrhu na zrušenie:  Na základe citovaného uznesenia bol vypracovaný predmetný návrh, ktorý mal riešiť problematiku spoplatňovania užívania vôd. Tento návrh prerokovalo a schválilo vedenie MP SR 18.4.2002.  Vzhľadom na to, že schválením  zákona č. 184/2002 Z. z. o vodách a o zmene a doplnení niektorých zákonov je už  čiastočne riešená problematika spoplatňovania vôd a v § 78 ods. 1 písm. c) citovaného zákona je uložené vypracovať nariadenie vlády, ktorým sa bude daná problematika riešiť navrhuje sa zrušenie tejto úlohy. V súčasnosti MP SR spolupracuje s MŽP SR na tvorbe nového nariadenia vlády SR o platbách a poplatkoch za užívanie vôd.
Úloha A.3. -	Pripraviť návrh vyhlášky, ktorou sa mení a dopĺňa vyhláška MLVH SR č. 154/1978 Zb. o verejných vodovodoch a verejných kanalizáciách v znení neskorších predpisov
Termín: rok 2001
Zabezpečí: MP SR
Zdôvodnenie návrhu na zrušenie: Vyhláška MLVH SR č. 154/1978 Zb. o verejných vodovodoch a verejných kanalizáciách v znení neskorších predpisov bola zrušená § 43 zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach, ktorý rieši uvedenú problematiku.
8.  Uznesenie vlády SR č. 723/2000 k návrhu Koncepcie agrárnej a  potravinovej politiky  SR do roku 2005 a Koncepcii lesníckej politiky SR do roku 2005 z 13.9.2000 - v rámci  časti C. ukladá v bodoch C.1 a  C.2 zabezpečovať:
a) 	 v príloha č. 1 opatrenia na realizáciu koncepcií v roku 2001 
•	agrárna a potravinová politika:  
Úloha 5. -Novelizovať zákon NR SR č. 303/1998 Z.z. o zdravotnej starostlivosti -  s cieľom zjednotenia používaných pojmov na označovanie prírodných minerálnych stolových vôd s legislatívou EÚ.	
Termín: rok 2001		Zabezpečí: MP SR
    	Spolupráca: MZ  SR 
Zdôvodnenie  návrhu na zrušenie: V rámci „Návrhu zákona o prírodných liečivých zdrojoch, prírodných zdrojoch minerálnych stolových vôd a prírodných liečivých kúpeľoch”,  ktorý podľa plánu legislatívnych úloh vlády SR na rok 2001 zabezpečovalo  Ministerstvo zdravotníctva SR bol MP SR uplatnený   návrh na zapracovanie do tohto zákona problematiku zjednotenia používaných pojmov na označovanie prírodných minerálnych stolových vôd s legislatívou EÚ. Tento  zákon, zatiaľ nebol prijatý v  NR SR a nie je ani v pláne legislatívnych úloh vlády SR na rok 2003. Gestorom uvedených zákonov je MZ SR.
Úloha 8. -Zriadiť rizikový fond na úhradu nepoistiteľných škôd katastrofálneho rozsahu v poľnohospodárskej výrobe. 
                 									Termín: rok  2001
									Zabezpečí: MP SR
    	Spolupráca: MF  SR 
Zdôvodnenie  návrhu na zrušenie: V zmysle Plánu legislatívnych úloh vlády SR na rok 2002 (uzn. vl. SR č. 1203/2001 - v prílohe) sa úloha zabezpečuje pod názvom „Návrh zákona o katastrofickom fonde na úhradu nepoistiteľných škôd v rezorte pôdohospodárstva“ (máj 2002). Listami (naposledy zo dňa 23.11.2002,  č.2640/2002-100)  požiadal minister pôdohospodárstva predsedu vlády o súhlas na predĺženie termínu do konca februára 2003.Podpredseda vlády a minister spravodlivosti SR súhlasil s návrhom na zmenu termínu   listom č. 5067 zo dňa 13.1.2003..
•	lesnícka politika: 
Úloha 6. –Každoročne v návrhu opatrení k zelenej správe a v návrhu štátneho rozpočtu - kapitola MP SR aktualizovať a konkretizovať nároky na finančné zabezpečenie realizácie Koncepcie lesníckej politiky SR do r.2005. 
Termín: rok  2001
Zabezpečí: MP SR
Zdôvodnenie návrhu na zrušenie: Návrh opatrení obsahuje konkrétne úlohy, ktoré sa majú realizovať s cieľom zabezpečenia lesníckej politiky, pričom konkretizácia potrieb a nárokov na štátny rozpočet musí vychádzať a zohľadňovať najmä možnosti štátneho rozpočtu.  
b)  v prílohe č.2 opatrenia vlády na realizáciu koncepcií v rokoch  2002-2005 
•	agrárna a potravinová politika: 
Úloha -  Presun agendy pozemkových úprav zo všeobecnej štátnej správy do rezortu MP SR (s cieľom urýchliť proces pozemkových úprav). 			
                Zabezpečí: MP SR
Zdôvodnenie  návrhu na zrušenie: V nadväznosti na  vládnu koncepciu reformy  štátnej správy (jej decentralizáciu) a verejnej správy, ako aj na potrebu novelizácie príslušných (súvisiacich) zákonov sa počíta aj s riešením problematiky štátnej správy na príslušných úsekoch v odvetviach rezortu pôdohospodárstva. 
Úloha – Návrh na prístup k Európskej charte pre vidiecke oblasti.
									Zabezpečí: MP SR 
Zdôvodnenie  návrhu na zrušenie: Vzhľadom na to, že uvedená „Charta...“ ešte nebola schválená zhromaždením Rady Európy, nie je nutné tento dokument schváliť na Slovensku.
•	lesnícka  politika:
Úloha – Presun agendy štátnej správy LH zo  všeobecnej štátnej správy do rezortu MP SR.
									Zabezpečí: MP SR
Zdôvodnenie  návrhu na zrušenie: V nadväznosti na  vládnu koncepciu reformy  štátnej správy  (jej decentralizáciu) a verejnej správy, ako aj na potrebu novelizácie príslušných (súvisiacich)  zákonov sa počíta aj s riešením problematiky štátnej správy na príslušných úsekoch v odvetviach rezortu pôdohospodárstva. 
Úloha – 	Príprava všeobecne záväzných vykonávacích predpisov k novému zákonu o poľovníctve.
Zabezpečí: MP SR
Zdôvodnenie návrhu na zrušenie: Podľa plánu legislatívnych úloh vlády SR na rok 2003 je „Návrh zákona o poľovníctve“ zaradený  na mesiac apríl. Po jeho schválení v NR SR budú na MP SR následne pripravované vykonávacie predpisy k tomuto zákonu.
9.  Uznesenie vlády č. 378/2001 k rozpracovaniu a konkretizácii opatrení na realizáciu koncepčných zámerov a stanovených cieľov „Koncepcie agrárnej a  potravinovej politiky  SR do roku 2005,  Koncepcie lesníckej politiky SR do roku 2005 a Zelených správ 2000“ z 2.5.2001 - v rámci  časti C. ukladá v bode C.1.zabezpečovať:
 a) 	Opatrenia na realizáciu koncepčných zámerov a stanovených cieľov Koncepcie agrárnej a  potravinovej politiky  SR... -  úlohy na úrovni vlády SR rok 2001:
Úloha č.8 - Projekt na riešenie rizikovosti pri nepoistiteľných  katastrofálnych škodách v poľnohospodárskej výrobe.
									Termín: november 2001
									Zabezpečí: MP SR
    Spolupráca: MF  SR 
Zdôvodnenie  návrhu na zrušenie: V zmysle Plánu legislatívnych úloh vlády SR na rok 2002 (uzn. vl. SR č. 1203/2001 - v prílohe) sa úloha zabezpečuje pod názvom „Návrh zákona o katastrofickom fonde na úhradu nepoistiteľných škôd v rezorte pôdohospodárstva“ (máj 2002). Listami (naposledy zo dňa 23.11.2002,  č.2640/2002-100)  požiadal minister pôdohospodárstva predsedu vlády o súhlas na predĺženie termínu do konca februára 2003.Podpredseda vlády a minister spravodlivosti SR súhlasil s návrhom na zmenu termínu   listom č. 5067 zo dňa 13.1.2003.
 b) Opatrenia na realizáciu koncepčných zámerov a stanovených cieľov Koncepcie agrárnej a  potravinovej politiky  SR ... -  úlohy na úrovni vlády SR rok 2002-2005
Úloha č.1 -  Návrh na delimitáciu a presun agendy krajských a okresných úradov (odborov pozemkových, poľnohospodárstva a lesného hospodárstva - OPPaLH) do orgánov špecializovanej miestnej štátnej správy (do správy rezortu MP SR)
Termín: rok 2002
									Zabezpečí: MP SR
Spolupráca: MV  SR 
Zdôvodnenie  návrhu na zrušenie: V nadväznosti na  vládnu koncepciou reformy  štátnej správy (jej decentralizáciu) a verejnej správy, ako aj na potrebu novelizácie príslušných (súvisiacich) zákonov sa počíta aj s riešením problematiky štátnej správy na príslušných úsekoch vrátane  odvetví  rezortu pôdohospodárstva. 
Úloha č.3 -   Návrh zákona o nájme poľnohospodárskej pôdy
Termín: rok 2002
									Zabezpečí :MP SR
Zdôvodnenie  návrhu na zrušenie: Podľa plánu legislatívnych úloh vlády SR na rok 2003 je „Návrh zákona o nájme poľnohospodárskej pôdy“ zaradený na mesiac apríl  
Úloha č.4 - Návrh zákona o poľnohospodárskom družstevníctve.
Termín: rok 2003
									Zabezpečí :MP SR
Zdôvodnenie návrhu na zrušenie: Úloha nebola navrhnutá do plánu legislatívnych úloh vlády SR na rok 2003 -  bude sa  zabezpečovať v neskoršom období. 
 c) Opatrenia na realizáciu koncepčných zámerov a stanovených cieľov Koncepcie lesníckej politiky... - úlohy na úrovni vlády SR rok 2002-2005
Úloha č.1 -  Novelizácia zákona o poľovníctve
Termín: rok 2002
									Zabezpečí: MP SR
Spolupráca: MŽP  SR 
Zdôvodnenie  návrhu na zrušenie: Podľa plánu legislatívnych úloh vlády SR na rok 2003 je Návrh zákona   o poľovníctve zaradený na mesiac jún (nie novela zákona).
Úloha č.2 -  Návrh na delimitáciu a presun spisovej agendy krajských a okresných úradov (odborov PPaLH) do orgánov špecializovanej miestnej štátnej správy (do správy rezortu MP SR)
Termín: rok 2002
									Zabezpečí: MP SR
Spolupráca: MV  SR 
Zdôvodnenie  návrhu na zrušenie: V nadväznosti na  vládnu koncepciou reformy  štátnej správy (jej decentralizáciu) a verejnej správy, ako aj na potrebu novelizácie príslušných (súvisiacich) zákonov sa počíta aj s riešením problematiky štátnej správy na príslušných úsekoch vrátane  odvetví  rezortu pôdohospodárstva. 
d) 	Opatrenia na realizáciu koncepčných zámerov a stanovených cieľov vodohospodárskej politiky... – úlohy na úrovni vlády rok 2001 
Úloha č.4 -  Návrh na riešenie rozsahu a výšky odplát na úhradu nákladov spojených so správou vodných tokov
Termín: do 3 mesiacov po prijatí zákona NR SR o vodách
Zabezpečí: MP SR
Spolupráca: MF SR, MH SR 
Zdôvodnenie  návrhu na zrušenie: Na základe citovaného uznesenia bol vypracovaný predmetný návrh, ktorý mal riešiť problematiku spoplatňovania užívania vôd. Tento návrh prerokovalo a schválilo vedenie MP SR 18.4.2002.  Vzhľadom na to, že schválením  zákona č. 184/2002 Z. z. o vodách a o zmene a doplnení niektorých zákonov je už  čiastočne riešená problematika spoplatňovania vôd a v § 78 ods. 1 písm. c) citovaného zákona je uložené vypracovať nariadenie vlády, ktorým sa bude daná problematika riešiť navrhuje sa zrušenie tejto úlohy. V súčasnosti MP SR spolupracuje s MŽP SR na tvorbe nového nariadenia vlády SR o platbách a poplatkoch za užívanie vôd
10. Uznesenia vlády:
•	č. 1013/2001 k Návrhu na uzavretie dohody medzi vládou Slovenskej republiky a vládou Bieloruskej republiky o spolupráci v oblasti veterinárnej medicíny z  24. októbra 2001,
•	č. 1014/2001 k Návrhu na uzavretie dohody medzi vládou Slovenskej republiky a vládou Bieloruskej republiky o spolupráci v oblasti karantény rastlín a ochrany rastlín z  24. októbra 2001.
Zdôvodnenie  návrhu na zrušenie obidvoch uznesení: Predkladateľom dohôd je Ministerstvo pôdohospodárstva SR v spolupráci s Ministerstvom zahraničných vecí SR. Predpokladalo sa, že obe dohody budú podpísané v dňoch 6.-8. novembra 2001 v Tatranskej Lomnici v rámci 6. zasadania Zmiešanej slovensko-bieloruskej komisie pre obchodno-hospodársku a vedecko-technickú spoluprácu.
V dňoch 17.-18.10. 2001 sa v Bruseli uskutočnili technické rokovania pre veterinárnu a fytosanitárnu oblasť, kde boli okrem iného prerokované otázky týkajúce sa medzinárodných dohôd uzavretých medzi Slovenskou republikou a inými krajinami, ako aj otázky uzatvárania nových medzinárodných dohôd v období vstupu Slovenskej republiky do Európskej únie.
Vzhľadom na závery týchto rokovaní a na informácie Európskej komisie, ktorá neodporúča uzatváranie nových dohôd, navrhujeme odstúpiť od podpísania týchto dohôd.	
11. Uznesenie vlády č. 132/2002 k rozpracovaniu a konkretizácii opatrení vyplývajúcich zo Správy o poľnohospodárstve a potravinárstve v SR 2001, Správy o lesnom hospodárstve v SR 2001 a Správy o vodnom hospodárstve v SR 2001 z 13.2.2002 - v rámci  časti C. ukladá v bode C.1.zabezpečovať:
a) Opatrenia vyplývajúce zo Správy o poľnohospodárstve a potravinárstve v SR 2001 -  úlohy na úrovni vlády SR 
Úloha č.2 - Návrh zákona o nájme poľnohospodárskej pôdy
Termín: február  2002
									Zabezpečí: MP SR
Zdôvodnenie  návrhu na zrušenie: Podľa plánu legislatívnych úloh vlády SR na rok 2003 je na mesiac apríl  zaradený „Návrh zákona o nájme poľnohospodárskej pôdy“.
Úloha č.6 - Návrh zákona, ktorým sa mení a dopĺňa zákon NR SR č. 240/1998 Z.z. o  poľnohospodárstve a o zmene a doplnení ďalších zákonov v znení neskorších predpisov. 
Termín: september 2002
									Zabezpečí: MP SR
Zdôvodnenie  návrhu na zrušenie: Názov uvedeného zákona a jeho vecná náplň sa postupne upresňoval a   podľa plánu legislatívnych úloh vlády SR na rok 2003  je zaradený na  mesiac február  ako „Návrh zákona o podpore v  pôdohospodárstve“. 
Úloha č.7 -Návrh aproximačného nariadenia vlády SR, ktorým sa vydáva trhový poriadok pre: víno, ryby a rybie výrobky, ovocie a zeleninu, hydinu, mlieko a mliečne výrobky, cukor a cukrovú repu, osivá a sadivá, tabak, hovädzie mäso, chmeľ, obilniny a ovce a kozy.
Termín: júl 2002
									Zabezpečí: MP SR
Zdôvodnenie  návrhu na zrušenie: Úloha je duplicitná s úlohou B.96. uznesenia vlády č. 1154/2001 k prioritným úlohám vlády SR vyplývajúcim z Pravidelnej správy EK o pripravenosti SR na členstvo v EÚ z 13.11.2001. 
b) Opatrenia vyplývajúce zo Správy o vodnom hospodárstve v  SR 2001 -  úlohy na úrovni vlády SR 
Úloha č.1  -  Návrh na riešenie rozsahu a výšky odplát na úhradu nákladov spojených so správou vodných tokov
Termín: do 30.6.2002, resp. do 3 mesiacov po prijatí zákona  o ochrane vôd a nakl. s vodami v NR SR 
Zabezpečí: MP SR
Spolupráca: MF  SR, MH SR, MŽP SR
Zdôvodnenie  návrhu na zrušenie: Na základe citovaného uznesenia bol vypracovaný predmetný návrh, ktorý mal riešiť problematiku spoplatňovania užívania vôd. Tento návrh prerokovalo a schválilo vedenie MP SR 18.4.2002.  Vzhľadom na to, že schválenie  zákona č. 184/2002 Z. z. o vodách a o zmene a doplnení niektorých zákonov je už  čiastočne riešená problematika spoplatňovania vôd a v § 78 ods. 1 písm. c) citovaného zákona je uložené vypracovať nariadenie vlády, ktorým sa bude daná problematika riešiť navrhuje sa zrušenie tejto úlohy. V súčasnosti MP SR spolupracuje s MŽP SR na tvorbe nového nariadenia vlády SR o platbách a poplatkoch za užívanie vôd
Úloha č.2 -  Návrh riešenia rozsahu a výšky platieb a náhrad za tovary a činnosti vo vodnom hospodárstve
Termín: do 3 mesiacov po prijatí zákona  o ochrane vôd a nakl. s vodami v NR SR
Zabezpečí: MP SR
            Spolupráca: MF  SR, MH SR 
Zdôvodnenie  návrhu na zrušenie: Na základe citovaného uznesenia bol vypracovaný predmetný návrh, ktorý mal riešiť problematiku spoplatňovania užívania vôd. Tento návrh prerokovalo a schválilo vedenie MP SR 18.4.2002.  Vzhľadom na to, že schválenie  zákona č. 184/2002 Z. z. o vodách a o zmene a doplnení niektorých zákonov je už  čiastočne riešená problematika spoplatňovania vôd a v § 78 ods. 1 písm. c) citovaného zákona je uložené vypracovať nariadenie vlády, ktorým sa bude daná problematika riešiť navrhuje sa zrušenie tejto úlohy. V súčasnosti MP SR spolupracuje s MŽP SR na tvorbe nového nariadenia vlády SR o platbách a poplatkoch za užívanie vôd

12. Uznesenie vlády č.958/2002 k  Správe o lesnom hospodárstve v SR 2002 z 4.9.2002
B. vláda  poveruje
predsedu vlády
•	Bod B.1. - Predložiť správu predsedovi Národnej rady SR na prerokovanie v Národnej rade SR
ministra pôdohospodárstva
•	Bod B.2. -  odôvodniť správu v Národnej rade SR
Zdôvodnenie  návrhu na zrušenie týchto bodov: Vláda Slovenskej republiky pre značný rozsah dôležitých úloh zabezpečovaných v mesiaci august - prerokovala a schválila „Správu o lesnom hospodárstve v SR 2002“   4.9.2002 (bola predložená koncom júla 2002). Bývalá NR SR v septembri 2002 v podstate už  nemala riadne zasadanie a  správu jej teda už nebolo možné  predložiť. V nadväznosti na uvedené bola v mesiacoch september až november zo strany MP SR zabezpečovaná úprava správy na preklad do anglického jazyka, jej preklad, ako aj jej knižné vydanie. Začiatkom roka 2003 sa knižné vydanie správy (slovenská verzia i anglická verzia) predkladá na využitie zastupiteľským inštitúciám v zahraničí, vedeckým inštitúciám doma, ako aj širšej odbornej verejnosti.  
C.  vláda ukladá ministrovi pôdohospodárstva
•	Bod C.3. - Po prerokovaní správy vo vláde a v Národnej rade SR oboznámiť so správou    podnikateľskú  sféru a príslušné orgány štátnej správy prostredníctvom masmédií.
Zdôvodnenie  návrhu na zrušenie časti textu tohto bodu: V nadväznosti na návrh zrušenia bodov B.1. a B.2.uznesenia vlády SR k správe je potrebné zo znenia bodu C.3. vypustiť  text „a v Národnej rade SR“. Podnikateľská sféra a príslušné orgány štátnej správy sú a  budú v súlade s týmto bodom uznesenia vlády SR so správou oboznámené. Správa je vystavená na internetovej stránke MP SR, niektoré jej časti  boli už  publikované aj v dennej tlači;  jej knižné vydanie sa v súčasnosti už distribuuje príslušným inštitúciám. 

13. Uznesenie vlády č.959/2002 k  Správe o vodnom hospodárstve v SR 2002
zo 4. 9.2002
A.	vláda schvaľuje 
– 	Správu o vodnom hospodárstve v SR  2002. Z jej časti D. Návrhy nástrojov vodohospodárskej  politiky na podmienky realizácie koncepčných zámerov v roku 2003 - návrhy opatrení k Správe o vodnom hospodárstve v SR  2002 - vypustiť :
Úlohu - Návrh legislatívneho zámeru zákona o hydromelioráciach 
									Termín: rok 2003
Zdôvodnenie  návrhu na zrušenie: Na základe navrhovanej zmeny prechodu kompetencie vodného hospodárstva z MP SR na MŽP SR, podľa návrhu novely zákona č. 575/2001 Z. z.
B. 	vláda  poveruje
predsedu vlády
•	Bod B.1.  - Predložiť správu predsedovi Národnej rady SR na prerokovanie v Národnej rade SR
ministra pôdohospodárstva
•	Bod B.2.  - odôvodniť správu v Národnej rade SR
Zdôvodnenie  návrhu na zrušenie týchto bodov: Vláda Slovenskej republiky pre značný rozsah dôležitých úloh zabezpečovaných v mesiaci august - prerokovala a schválila „Správu o vodnom hospodárstve v SR 2002“   4.9.2002 (bola predložená koncom júla 2002). Bývalá NR SR v septembri 2002 v podstate už  nemala riadne zasadanie a  správu jej teda už nebolo možné  predložiť. V nadväznosti na uvedené bola v mesiacoch september až november zo strany MP SR zabezpečovaná úprava správy na preklad do anglického jazyka, jej preklad, ako aj jej knižné vydanie. Začiatkom roka sa knižné vydanie správy (slovenská verzia i anglická verzia) predkladá na využitie zastupiteľským inštitúciám v zahraničí, vedeckým inštitúciám doma, ako aj širšej odbornej verejnosti.  
C. 	vláda  ukladá ministrovi pôdohospodárstva
•	Bod C.3.  - Po prerokovaní správy vo vláde a v Národnej rade SR oboznámiť so správou    podnikateľskú  sféru a príslušné orgány štátnej správy prostredníctvom masmédií.
Zdôvodnenie návrhu na zrušenie časti textu tohto bodu: V nadväznosti na návrh zrušenia bodov B.1. a B.2.uznesenia vlády SR k správe je potrebné zo znenia bodu C.3. vypustiť  text „a v Národnej rade SR“. Podnikateľská sféra a príslušné orgány štátnej správy sú a  budú v súlade s týmto bodom uznesenia vlády SR so správou oboznámené. Správa je vystavená na internetovej stránke MP SR, niektoré jej časti  boli už publikované aj v dennej tlači a jej knižné vydanie sa v súčasnosti už distribuuje príslušným inštitúciám. 
14. Uznesenie vlády č.960/2002 k  Správe o poľnohospodárstve a potravinárstve v SR 2002 z 4.9.2002
A.	vláda schvaľuje 
– Správu o poľnohospodárstve a potravinárstve 2002 v SR. Z jej časti III. Návrhy opatrení na realizáciu agrárnej politiky v roku 2003 (str. 138-144) vypustiť:
•	V časti Opatrenia v oblasti legislatívy a normotvornej činnosti:
Úloha - Návrh na novelizáciu nariadenia vlády SR č. 316/2001 Z. z., o rozvojových programoch poľnohospodárstva  a vidieka.
Termín: rok 2003
Zdôvodnenie  návrhu na zrušenie: Problematiku bude riešiť pripravovaný zákon o podpore v pôdohospodárstve, ktorý podľa Plánu legislatívnych úloh vlády SR  je zaradený na mesiac február  
Úloha - Vypracovať návrh zákona o poľnohospodárskom družstevníctve.
Termín: rok 2003
Zdôvodnenie  návrhu na zrušenie: Úloha nebola navrhnutá do plánu legislatívnych úloh vlády SR na rok 2003 – bude sa  zabezpečovať v neskoršom období. 
Úloha - Novelizovať zákon NR SR č. 491/2001 Z. z. o organizovaní trhu s vybranými poľnohospodárskymi výrobkami.
Termín: rok 2003
Zdôvodnenie návrhu na zrušenie: Problematiku bude riešiť pripravovaný zákon o podpore v pôdohospodárstve, ktorý podľa Plánu legislatívnych úloh vlády SR  je zaradený na mesiac február; v rámci neho sa predpokladá zákon č. 491/2001 Z. z. zrušiť.
Úloha - Návrh na novelizáciu zákona NR SR č. 214/1997 Z. z. o ochranných opatreniach pri dovoze.
Termín: rok 2003
Zdôvodnenie  návrhu na zrušenie: Ustanovenia, ktorých cieľom je zavedenie niektorých ochranných opatrení, ako aj uplatňovanie tarifných kvót na dovoz vybraných poľnohospodárskych produktov budú zapracované do pripravovaného zákona o podpore v pôdohospodárstve, ktorý podľa Plánu legislatívnych úloh vlády SR  je zaradený na mesiac. Pre rok 2003 je v schválenom pláne legislatívnych úloh vlády SR zaradený na mesiac február 2003 Návrh zákona o podpore v pôdohospodárstve a na mesiac marec 2003 Návrh zákona o niektorých opatreniach v zahraničnom obchode, ktorý pripravuje MH SR..

•	V  časti Opatrenia v oblasti štrukturálnej a regionálnej politiky a rozvoja vidieka:
Úloha -Vymedziť znevýhodnené oblasti v súlade s nariadením EC č.1257/1999 čl. 19 a 20.
Termín: rok 2003
Zdôvodnenie návrhu na zrušenie: Táto oblasť bude riešená v pripravovanom  Pláne rozvoja vidieka SR na roky 2004 - 2006 .
•	V časti Opatrenia v oblasti vedy, vzdelávania, poradenstva a informatiky: 
Úloha -  Zabezpečiť výchovu učňovského dorastu pre ošetrovateľov oviec a organizáciu zimnej školy práce pre pracovníkov v chove oviec.
Termín: rok 2003
Zdôvodnenie  návrhu na zrušenie: Od 1. 7. 2002 prešla zriaďovacia pôsobnosť SOU na VÚC. Týmto považujeme  úlohu  z hľadiska MP SR za bezpredmetnú.
B. 	vláda poveruje
predsedu vlády
•	Bod B.1. Predložiť správu predsedovi Národnej rady SR na prerokovanie v Národnej rade SR
ministra pôdohospodárstva
•	Bod B.2.  - odôvodniť správu v Národnej rade SR
Zdôvodnenie  návrhu na zrušenie týchto bodov: Vláda Slovenskej republiky pre značný rozsah dôležitých úloh zabezpečovaných v mesiaci august - prerokovala a schválila „Správu o poľnohospodárstve a potravinárstve v SR 2002“   4.9.2002 (bola predložená koncom júla 2002). Bývalá NR SR v septembri 2002 v podstate už  nemala riadne zasadanie a  správu jej teda už nebolo možné  predložiť. V nadväznosti na uvedené bola v mesiacoch september až november zo strany MP SR zabezpečovaná úprava správy na preklad do anglického jazyka, jej preklad, ako aj jej knižné vydanie. Začiatkom roka sa knižné vydanie správy (slovenská verzia i anglická verzia) predkladá na využitie zastupiteľským inštitúciám v zahraničí, vedeckým inštitúciám doma, ako aj širšej odbornej verejnosti.  
C. ukladá ministrovi pôdohospodárstva
•	Bod C.3. - Po prerokovaní správy vo vláde a v Národnej rade SR oboznámiť so správou    podnikateľskú  sféru a príslušné orgány štátnej správy prostredníctvom masmédií.
Zdôvodnenie návrhu na zrušenie časti textu tohto bodu: V nadväznosti na návrh zrušenia bodov B.1. a B.2.uznesenia vlády SR k správe je potrebné zo znenia bodu C.3. vypustiť  text „a v Národnej rade SR“. Podnikateľská sféra a príslušné orgány štátnej správy sú a  budú v súlade s týmto bodom uznesenia vlády SR so správou oboznámené. Správa je vystavená na internetovej stránke MP SR, niektoré jej časti  boli už publikované aj v dennej tlači a jej knižné vydanie sa v súčasnosti už distribuuje príslušným inštitúciám.